SUN’IY INTELLEKT - “raqamli iqtisodiyot” ilmiy-elektron jurnali

|
“raqamli iqtisodiyot” ilmiy-elektron jurnaliBog'liq sun-iy-intellektning-afzalliklari-va-qo-llanish-sohalariga-nazar199
SUN’IY INTELLEKT
“RAQAMLI IQTISODIYOT” ILMIY
-ELEKTRON JURNALI | 5-SON
WWW.INFOCOM.UZ
sohalardan biri turizmdir. Sun’iy intellekt turizm sohasida ham qo‘llanilib, yaxshi
natijalarga erishilmoqda. Sun’iy intellekt xizmatlari orqali insonlarning vaqti tejalib,
turli xizmatlarni masofadan turib amalga oshirish imkoni paydo bo’lmoqda. Ko‘pgina
sayyohlik xizmatlari avtomatlashtirilib, xizmat sifatlarini oshirishga qaratilgan bo’ladi.
Sun’iy intellektdan foydalanish har bir mijoz uchun moslashtirilgan takliflarni yaratish
maqsadida sayyohlar uchun imtiyozlar va ularning ehtiyojlari haqida katta hajmdagi
ma’lumotlarni to‘plash imkonini beradi [8]. Bunda har bir mijozga alohida e’tibor
beriladi, uning istaklari inobatga olinib o‘ziga mos bo‘lgan biror tarif taklif etiladi.
Albatta bu ma’lumotlar ham sun’iy intellektda saqlanib bazaga qo‘shib qo‘yiladi. Bu
esa o‘z navbatida juda katta bazaning shakillanishiga turtki bo‘ladi. Kelajakda mijozlar
fikrlari bo‘yicha kamchiliklarni bartaraf etish choralari ko‘rilsa yanada yaxshi
natijalarga erishishi mumkinligi hisobga olinsa, bu juda muhim ma’lumotlar ekanligi
yanada oydinlashadi.
Yana bir tomoni to‘plangan ma’lumotlar kelajakda prognoz ya’ni bashorat qilish
imkoniyatini ham taqdim etadi. Shu ma’lumotlarni tahlil qilish orqali qaysi yo‘nalish
kelajakda yaxshi foyda olib kelib, qaysi sohaga sarmoya tikmay turish lozimligini ham
bashorat qilish mumkin. Albatta bu tahlillarni oxirgi xulosa deb qabul qilib bo‘lmaydi,
lekin sun’iy intellekt tomonidan hisoblangan bu ma’lumotlar biznesni to‘g‘ri yo‘lga
qo‘yishda, to‘g‘ri yo‘nalishni aniqlashda yaxshi ko‘makchi bo‘lishi shubhasizdir.
Sayyohlarning eng asosiy muommolaridan bo‘lgan mehmonxonani band qilish,
avtomashina ijarasi, avtoturargoh masalalari, ovqatlanish va ko‘ngilochar manzillarni
aniqlash kabi ishlar bilan sun’iy intellekt yordamida osongina hal qilish imkoni
mavjud. Bu kabi qulayliklar albatta sayyohlar oqimining ko‘payishi, turizmning
xalqaro miqiyosida rivojiga hissa qo‘shadi. Avtomashinada harakatlanib ketayotganda
ham sun’iy intellekt yordamidan foydalangan holda manzilni bexato aniqlab,
yo‘nalishni ko‘rsatib boruvchi dasturlar juda keng ommalashgan. Bu esa sun’iy
intellekt keng omma orasida ham qo‘llanilib har bir sohada virtual yordamchiga
aylanganligidan dalolat beradi.
Kundalik turmushimizning bir qismiga aylangan sun’iy intellekt insoniyatga
qanchalar xavfli yoki qanday zarar tomonlari bor? Shu haqida mulohaza qilib ko‘ramiz.
Eng birinchi xavf bu ishsizlikning ortib ketishi. Albatta bir bora yo‘lga qo‘yilgan
xizmatlarni bexato bajaradigan, haq olmasdan ishlashda davom etadigan, sog‘ligida
muommo bo‘lmaydigan, oddiy insonlar kabi turmush tashvishlari yo‘q bo‘lgan va
uzluksiz ishlay oluvchi sun’iy intellekt va robotlar iqtisodiy jihatdan o‘zini oqlaydi.
Besh yil ichida sun’iy intellekt algaritmlarga “huquqiy hujjatlarni o‘qish” va “tibbiy
maslahatlar berish” imkonini beradi, deydi OpenAI notijorat tashkiloti asoschisi va
prezidenti Sem Altman [9]. Bu esa sun’iy intellekt tez orada bizga har sohada maslahat
berib, hatto qaror qabul qilishimizga ta’sir ko‘rsatishini anglatadi. Qiziq bunga besh yil
vaqt yetarmikan buni vaqt ko‘rsatadi.
|
| |